เอ็ม บุษราคัม คลอดลูกสาวคนที่ 2 พร้อมเผยถึงเหตุผลที่ตั้งชื่อ น้องณเวฬา
กลายเป็นคุณแม่ลูกสองไปแล้วเรียบร้อยสำหรับ เอ็ม บุษราคัม วงษ์คำเหลา ลูกสาวสุดรักของนักแสดงตลกดัง หม่ำ จ๊กมก หลังจากช่วงสายวันที่ 22 ส.ค. 2562 ที่ผ่านมา เจ้าตัวคลอดลูกสาวคนที่ 2 น้องณเวฬา โดยมี กอล์ฟ กรวัฒน์ สุวรัตนานนท์ สามี และน้องนาฬิกา ลูกสาวคนโต คอยให้กำลังใจ,ซึ่ง เอ็ม โพสต์ภาพตนเองกับสามีและน้องณเวฬาในห้องคลอด พร้อมทั้งเขียนข้อความเผยถึงที่มาของชื่อน้องณเวฬาว่า สุขสันต์วันเกิดนะคะ เด็กหญิง ณเวฬา ทุกสิ่งทุกอย่างเป็นความบังเอิญที่ลงตัวมากๆ หลังจากที่คุณหมอบอกว่า ตั้งแต่ 23 สิงหาคมเป็นต้นไปก็สามารถคลอดได้ เราจึงถามว่า วันที่ 22 ได้ไหม หมอบอกได้  เราจึงไปถามซินแสเรื่องวันและเวลา สรุปวันที่คือวันดี ส่วนเวลาให้อยู่ในช่วง 11 เช้า ไม่เกินบ่าย เราก็เลยเลือกให้เป็นวันและเวลาเดียวกับเจ่เจ้ไปเลย และเมื่อไปดูปฏิทินก็ได้เห็นอีกเรื่องบังเอิญคือ เป็นวันพฤหัสบดีที่ 22 เหมือนกันด้วย สมแล้วที่หนูชื่อ ณเวฬา ,ตั้งใจอย่างมุ่งมั่นไว้แล้วว่าถ้ามีลูก อยากให้ลูกชื่ออะไร ชื่อลูกทั้งสองเกิดมาจากความคิดของหม่าม้าที่คิดมาเสมอว่าอยากให้ลูกมีชื่อแบบไทยๆ โดยสะกดเป็นภาษาอังกฤษแล้วเพราะเสนาะหูดูอินเตอร์ไม่ว่าจะไปเที่ยวแห่งหนใดในโลกนี้  ชื่อของลูกทั้งสองไม่ได้เกิดจากความที่ป่าป๊ากอล์ฟชอบสะสมนาฬิกาหรืออย่างใดเลย แต่มันเกิดจากความคิดของหม่าม้าที่ว่า เวลาเป็นสิ่งสำคัญที่เงินไม่สามารถซื้อได้ ไม่ว่าจะความรัก การทำงาน หรืออะไรก็ตาม เวลา คือสิ่งที่สำคัญมากๆ,จริงๆ  เราอยากเลี้ยงลูกด้วยการใช้เวลากับเค้าให้มากที่สุด ไม่ใช่มีเงินให้เค้ามากที่สุด  คนโตจึงให้ชื่อ นาฬิกา เพราะถ้าไม่มีคนนี้เราก็ไม่สามารถดูเวลาได้ ส่วนคนเล็กให้ชื่อ ณเวฬา เพราะคือเวลานี้ที่แสนพิเศษ ไม่ใช่เวลาไหนก็ได้ (ตอนแรกจะให้ชื่อ เวฬา สั้นๆ แต่อยากให้ลูกมีชื่อขึ้นต้นเหมือนกัน จึงเป็นชื่อนี้ น้องณเวฬา)  เราอยากให้ลูกให้ความสำคัญกับเวลา รู้จักจัดการกับเวลา เพราะส่วนตัวเป็นคนไม่ชอบคำว่า ไม่มีเวลา มากๆ คนเรามีเวลาเท่ากัน แต่ที่มีไม่เหมือนกันเพราะจัดการเวลาไม่เป็นมากกว่า ,ตอนนี้บ้านเรามีครบแล้ว ทั้ง นาฬิกาและณเวฬา และเราจะเลี้ยงเจ้าหญิงทั้งสองของเราด้วยเวลาไม่ใช่ด้วยเงิน ถ้ามีลูกอีก ก็คิดชื่อไว้แล้วอีกสองชื่อ  ไม่ได้ชื่อ นาที วินาที หรือเข็ม แน่นอน  เดายังไงก็ไม่ถูกแน่ๆ แต่ที่แน่ๆ ตัวแปรสำคัญคือ นาฬิกาและณเวฬา ค่ะ และที่รู้ๆมีได้แค่สองคนแล้ว มีอีกไม่ได้แล้วเพราะมดลูกบางมากสุดๆ #gmplustwo #narikaXnavera#kidznadoo #gmเลี้ยงลูกด้วยเวลาไม่ใช่เงินตรา,
								,
							,ด้าน กอล์ฟ กรวัฒน์ ก็ได้โพสต์ภาพเดียวกันและเขียนข้อความว่า สวัสดีค่ะ หนูชื่อน้องณเวฬา ขอฝากเนื้อฝากตัวด้วยนะคะ ป่าป๊าขอให้หนูเป็นเด็กร่าเริง สุขภาพแข็งแรง มีความสุขในการใช้ชีวิตนะคะ รักที่สุด ,
								,
							,หลังจากนั้นก็มีแฟนๆ เข้ามาแสดงความยินดีกับทั้งคู่เป็นจำนวนมาก รวมทั้งคนในวงการบันเทิง อาทิ เป้ย ปานวาด, นิวเคลียร์ หรรษา, อุ้ม ลักขณา, ธัญญ่า ธัญญาเรศ, กระแต ศุภักษร, เนย โชติกา, หนูเล็ก ก่อนบ่าย, ตุ๊กกี้ ชิงร้อย, นาตาลี เดวิส, กวาง ฟ้ารุ่ง, เมญ่า นนธวรรณ ฯลฯ.
กลายเป็นคุณแม่ลูกสองไปแล้วเรียบร้อยสำหรับ เอ็ม บุษราคัม หลังจากช่วงสายวันที่ 22 ส.ค. 2562 ที่ผ่านมา เจ้าตัวคลอดลูกสาวคนที่ 2 น้องณเวฬา โดยมี กอล์ฟ กรวัฒน์ สามี คอยให้กำลังใจ
เอ็ม บุษราคัม,กอล์ฟ กรวัฒน์,เอ็ม บุษราคัม คลอดลูก,น้องณเวฬา ลูกสาวเอ็ม บุษราคัม,อินสตาแกรมดารา